open-index/open-wikipedia-markdown huggingface dataset:
நோனி மாவட்டம்

**நோனி மாவட்டம்** (**Noney District**) வடகிழக்கு இந்தியாவில் அமைந்த மணிப்பூர் மாநிலத்தின் 16 மாவட்டங்களில் ஒன்றாகும். தமெங்கலாங் மாவட்டத்தின் சில வருவாய் வட்டங்களைக் கொண்டு இப்புதிய மாவட்டம் 8 டிசம்பர் 2016 அன்று நிறுவப்பட்டது. இதன் நிர்வாகத் தலைமையிடம் நோனி ஆகும்.
## வருவாய் வட்டங்கள்
நோனி மாவட்டம் 4 வருவய் வட்டங்களைக் கொண்டது. அவைகள்:
* லாங்மாய் வட்டம் 
* நுங்கா வட்டம்
*கௌபும் வட்டம்
* ஹோசோங் வட்டம்

## மக்கள்
இம்மாவட்டத்தின் பெரும்பான்மையான மக்கள் ரோங்மெய் நாகா இன பழங்குடி மக்கள் ஆவார். இம்மக்களுடன் இன்புய் நாகா மக்கள் சிறுபான்மையாக ஹோசோங் வட்டத்தின் வாழ்கின்றனர். ரோங்மெய் மொழி பெரும்பான்மையாகவும், இன்புய் மொழி, சிரு மொழி, காதே மொழி மற்றும் தடோ மொழிகள் சிறுபான்மையாகப் பேசப்படுகிறது.  

## மேற்கோள்கள்

பகுப்பு:மணிப்பூர் மாவட்டங்கள்
பெர்சவல் மாவட்டம்

**பெர்சல் மாவட்டம்** (**Pherzawl**) (Pron:/ˌpherˈzâwl/) வடகிழக்கு இந்தியாவில் அமைந்த மணிப்பூர் மாநிலத்தின் 16 மாவட்டங்களில் ஒன்றாகும். இதன் நிர்வாகத் தலைமையிடம் **பெர்சல்** நகரம் ஆகும். சுராசாந்துபூர் மாவட்டத்தின் பகுதிகளைக் கொண்டு இப்புதிய மாவட்டம் 8 டிசம்பர் 2016 அன்று நிறுவப்பட்டது. 

## அமைவிடம்
 

மணிப்பூர் மாநிலத்தின் தென்மேற்கில் அமைந்ந்த பெர்சல் மாவட்டத்தின் கிழக்கில் சுராசாந்துபூர் மாவட்டம், வடக்கில் தமெங்கலாங் மாவட்டம் மற்றும் ஜிரிபாம் மாவட்டம், மேற்கில் அசாம் மாநிலத்தின் கசார் மாவட்டம், தெற்கில் மிசோரம் மாநிலத்தின் சிங்லுங் மலைகள் எல்லைகளாக உள்ளது.  இம்மாவட்டம் கிழக்கில்  93° 11' 16.0440'  பாகையும், வடக்கில் 24° 15' 43.0524 பாகைகளுக்கிடையே மணிப்பூர் மாநிலத்தில் அமைந்துள்ளது. இம்மாவட்டம் ஏறத்தாழ 200 கிராமங்களைக் கொண்டுள்ளது.

## மாவட்ட நிர்வாகம்
இம்மாவட்டம் 4   வருவாய் வட்டங்களைக் கொண்டுள்ளது.அவைகள்:
# பெர்சல் வட்டம்
# பர்புங்க் வட்டம் 
# தன்லோன் வட்டம்
# வங்காய் மலைகள் வட்டம்  

## தட்ப வெப்பம் & புவியியல்
இம்மாவட்டத்தின் குறைந்தபட்ச வெப்பம்   ஆக்வும்; அதிகபட்ச வெப்பம்  உள்ளது. சராசரி ஆண்டு மழைப்பொழ்வு  ஆகவுள்ளது. இம்மாவட்டம் கடல் மட்டத்திலிருந்து 1037 மீட்டர் (3,402 அடி) உயரத்தில் கிழக்கு இமயமலைப் பகுதியில் உள்ளது. 

## மேற்கோள்கள்

## வெளி இணைப்புகள்
* Official government site

பகுப்பு:மணிப்பூர் மாவட்டங்கள்
உருசெல் டேவிட் கிரே

**உருசெல் டேவிட் கிரே** *(Russell David Gray)* என்பவர் ஒரு பரிணாம உயிரியலாளர் மற்றும் உளவியலாளர் ஆவார். கலாச்சார பரிணாமம் மற்றும் மனித வரலாற்றுக்கு முந்தைய கால ஆய்வுக்கு அளவாய்வு முறைகளைப் பயன்படுத்துவது தொடர்பாக இவர் பணியாற்றி வருகிறார். நியூசிலாந்தில் அமைந்துள்ள ஆக்லாந்து பல்கலைக்கழகத்தில் டேவிட் கிரே பேராசிரியராகப் பணியாற்றினார்.  உயிரியல் மற்றும் உளவியலில் இவர் பயிற்சி பெற்றிருந்தாலும் கணக்கீட்டு மரபுவழிசார்  முறைகளைப் பயன்படுத்தி ஆத்திரனேசிய மொழிக்குடும்பத்தின் பரிணாம வளர்ச்சி குறித்த ஆய்வுகளுக்காக டேவிட் கிரே நன்கு அறியப்படுகிறார்.

விலங்குகளின் அறிவாற்றல் பற்றிய ஆராய்ச்சியையும் டேவிட் கிரே ஈடுபட்டார். நியூ கலிடோனிய காகங்கள் பயன்படுத்தும் கருவிகளின் பயன்பாட்டை ஆய்வு செய்வது இவரது முக்கியமான ஆராய்ச்சி-திட்டங்களில் ஒன்றாகும். 
ஜெர்மனியின் பல்கலைக்கழகமான யெனா நகரிலுள்ள  மேக்சு பிளாங்க் பொருளாதார நிறுவனம் ஒரு புதிய மற்றும் வித்தியாசமான ஆணையைப் பெறும் என்று 2014 ஆம் ஆண்டின் கோடையில் மேக்சு பிளாங்க் சங்கம் அறிவித்தது. இதைத் தொடர்ந்து யோகன்னசு கிராசுடன் சேர்ந்து டேவிட் கிரே 2014 ஆம் ஆண்டு பிப்ரவரி 1  முதல் மனித வரலாற்று அறிவியலுக்கான புதிய மேக்சு பிளாங்க் நிறுவனத்தின் இயக்குநராக நியமிக்கப்பட்டார்.
## மேற்கோள்கள்

## புற இணைப்புகள்
*Official faculty page
* Video on Russell Gray's research (Latest Thinking)

பகுப்பு:வாழும் மக்கள்
பகுப்பு:நியூசிலாந்து உயிரியலாளர்கள்
ஐசோபுரோப்பைல் நைட்ரைட்டு

**ஐசோபுரோப்பைல் நைட்ரைட்டு** *(Isoxazole)* என்பது C3H7NO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 2-புரோப்பைல் நைட்ரைட்டு என்ற பெயராலும் இதை அழைக்கலாம். ஆல்கைல் நைட்ரைட்டு சேர்மமான இதை ஐசோபுரோப்பனால் சேர்மத்திலிருந்து தயாரிக்கலாம். தெளிவான வெளிர் மஞ்சள் நிறத்தில் எண்ணெயாக இது காணப்படுகிறது. 

## பயன்கள்

ஐசோபுரோப்பைல் நைட்ரைட்டு என்பது போப்பர்கள் எனப்படும் உள்ளிழுக்கும் மருந்துகளாகப் பயன்படுத்தப்படும் சேர்மங்களில் ஒன்றாகும். ஓர் உற்சாகத்தைத் தூண்டும் ஒரு உள்ளிழுக்கும் மருந்தாக ஐசோபுரோப்பைல் நைட்ரைட்டு கருதப்படுகிறது. பெரும்பாலும் ஐசோபியூட்டைல் நைட்ரைட்டுக்கு மாற்றாகவும் கருதப்படுகிறது.

## பாதுகாப்பு

விழித்திரையின் மையப்பகுதி பாதிப்புடன்  ஐசோபிரைல் நைட்ரைட்டு தொடர்புடையது ஆகும். விழித்திரை மையத்தில் பார்வைக் குறைபாடு, மஞ்சள் புள்ளிகள் மற்றும் உள் பிரிவு மற்றும் வெளிப்புற பிரிவு சந்திப்பில் சீர்குலைவு போன்ற குறைபாடுகள் இதனால் உருவாகலாம்.   இக்குறைபாடுகள் மீளக்கூடியதாகவும் இருக்கலாம்.  பொதுவாக ஐசோபுரோப்பைல் நைட்ரைட்டு உடல் நலத்திற்கு தீங்கு விளைவிக்கும் ஒரு வேதிப்பொருளாகும். 

## மேற்கோள்கள்

பகுப்பு:ஐசோபுரோப்பைல் எசுத்தர்கள்
பகுப்பு:மாற்று மருந்துகள்
பகுப்பு:ஆல்க்கைல் நைட்ரைட்டுகள்
அச்சம்மா மாத்தாய்

**அச்சம்மா மத்தாய்** (**Achamma Mathai)** ஒரு இந்திய சமூக சேவகர், பெண்கள் உரிமை ஆர்வலர்,  காலிகட் பல்கலைக்கழகத்தின் கீழ் தகவல் தொழில்நுட்பம், பொருளாதாரம், மேலாண்மை, நாடக கலை மற்றும் இசைத்துறைகளில் செயற்பட்ட *டாக்டர் ஜான் மத்தாய் மையத்தின்* இணை நிறுவனர். இந்தியாவின் முதல் ரயில்வே அமைச்சரும் முன்னாள் நிதியமைச்சருமான ஜான் மத்தாயின் மனைவியுமாவார். அவர் தில்லியில் தங்கியிருந்தபோது, அவரது கணவர் மத்திய அமைச்சகத்தில் பணியாற்றியபோது, அவர் குழந்தைகளின் கல்வி தொடர்பான நடவடிக்கைகளில் ஈடுபட்டார்.  இந்திய சுதந்திரத்தைத் தொடர்ந்து ஏற்பட்ட கலவரத்தின்போது, கலவரத்தால் பாதிக்கப்பட்டவர்களின் மறுவாழ்வுக்காக சுசேதா கிருபலானியுடன் இணைந்து பணியாற்றினார்.  அவர் 1955 இல் நூலகங்களுக்கான ஆலோசனைக் குழுவின் உறுப்பினராகப் பணியாற்றினார்  மற்றும் அறுபதுகளின் துவக்கத்தில் மத்திய சமூக நல வாரியத்தின் தலைவராக இருந்தார்.  1954 ஆம் ஆண்டில் இந்திய அரசு, சமுதாயத்திற்கு அவர் செய்த பங்களிப்புகளுக்காக நான்காவது மிக உயர்ந்த இந்திய சிவில் விருதான பத்மஸ்ரீ விருது வழங்கிச் சிறப்பித்தது.

## குறிப்புகள்

பகுப்பு:மலையாள மக்கள்
பகுப்பு:பொது அலுவல்களுக்காகப் பத்மசிறீ விருதுபெற்றவர்கள்
பகுப்பு:இந்திய சமூகசேவகர்கள்
1-ஐதராக்சி-7-அசாபென்சோடிரையசோல்

**1-ஐதராக்சி-7-அசாபென்சோடிரையசோல்**  *(1-Hydroxy-7-azabenzotriazole)* என்பது C5H4N4O  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டிரையசோல் சேர்மம் என வகைப்படுத்தப்படும் இது பெப்டைடு இணைப்பு முகவராக பயன்படுத்தப்படுகிறது.  சமச்சீரின்மை இழப்பை இது அடக்குக்கிறது. 

213 மற்றும் 216 செல்சியசு வெப்பநிலையில் 1-ஐதராக்சி-7-அசாபென்சோடிரையசோலின் உருகும். நிறமற்ற நீர்மமாக இருக்கும் இச்சேர்மம் ஒளிபுகும் தன்மையைக் கொண்டுள்ளது.    
## மேற்கோள்கள்

பகுப்பு:பல்லின வளையச் சேர்மங்கள்
பகுப்பு:ஐதராக்சிலமீன்கள்
பூன் சங்-குவாங்

**பூன் சங்-குவாங்** *(Poon Chung-kwong)* 1991 ஆம் ஆண்டு முதல் 2008 ஆம் ஆண்டு வரை ஆங்காங் பல் தொழில் நுட்பப் பல்கலைக்கழகத்தின் தலைவராக இருந்தார். 1940 ஆம் ஆண்டு ஆங்காங்கில் குவாங் பிறந்தார். பேராசிரியரான இவருக்கு ஆங்காங்கில் வழங்கப்படும் உயரிய விருதான தங்க பௌனியா நட்சத்திர விருது, பிரித்தானிய பேரரசின் மிகச்சிறந்த அலுவலர் விருது, அமைதியின் நீதிமான் போன்ற விருதுகள் வழங்கப்பட்டன. 
புனித பால்சு கூட்டுக் கல்வியியல் கல்லூரியில் குவாங் இடைநிலைக் கல்வியைப் பெற்றார். வேதியியலாளராகப் பயிற்றுவிக்கப்பட்ட இவர், இலண்டன் பல்கலைக்கழகக் கல்லூரியில் அறிவியல் மற்றும் தத்துவத்தில் முனைவர் பட்டம் பெற்றார். தென் கலிபோர்னியா பல்கலைக்கழகம் மற்றும் கலிபோர்னியா தொழில்நுட்பக் கழகம்  ஆகியவற்றில் வருகை தரும் அறிஞராக இருந்து வருகிறார். ஆங்காங்கின் மிகப்பெரிய அறிவியல் / தொழில்நுட்ப பல்கலைக்கழகத்தின் தலைமை நிர்வாகியாக இருப்பதோடு மட்டுமல்லாமல், சீன மக்கள் அரசியல் ஆலோசனை மாநாட்டின் தேசிய குழுவின் உறுப்பினராகவும் உள்ளார்.

ஆங்காங்கின் பிரபல நடிகரும் பாடகருமான லெசுலி சியூங் இவருடைய உறவினர் ஆவார்.
## மேற்கோள்கள்

## புற இணைப்புகள்
*Hong Kong Polytechnic University

பகுப்பு:1940 பிறப்புகள்
பகுப்பு:வாழும் மக்கள்
பகுப்பு:சீன வேதியியலாளர்கள்
புதுச்சேரி மாவட்டங்களின் பட்டியல்

இந்தியாவின், ஒன்றியப் பகுதியில், புதுச்சேரியும் ஒன்றாகும். இந்த ஒன்றியப் பகுதியில் நான்கு மாவட்டங்கள் உள்ளன; புதுச்சேரி மாவட்டம் மற்றும் காரைக்கால் மாவட்டம் (தமிழ்நாடு மாநிலத்தால் சூழப்பட்டுள்ளது), மாகே மாவட்டம் (கேரள மாநிலத்தால் சூழப்பட்டுள்ளது) மற்றும் ஏனாம் மாவட்டம் (ஆந்திர மாநிலத்தால் சூழப்பட்டுள்ளது), பாண்டிச்சேரி மாவட்டம் மிகப்பெரிய பரப்பளவையும், மக்கள்தொகையும் கொண்டது மற்றும் மாகே மாவட்டம் மிகச்சிறிய பகுதியும் மற்றும் மக்கள் தொகையும் கொண்டவை. நான்கு மாவட்டங்களும் பிரெஞ்சு இந்தியாவின் எல்லைகளைத் தக்க வைத்துக் கொண்டன, மேலும் 1954இல் பிரெஞ்சு இந்தியாவின் ஒன்றியப் பகுதிகளை நடைமுறைப்படுத்திய பின்னர், இந்திய குடியரசில் இணைக்கப்பட்டன.

## மாவட்டங்கள்

## மேலும் காண்க
* புதுச்சேரி
* பிரெஞ்சு இந்தியா
* ஒன்றியப் பகுதி
* புதுச்சேரியின் கொம்யூன்களின் பட்டியல்

## மேற்கோள்கள்


பகுப்பு:புதுச்சேரி பட்டியல்கள்
மாத்ரிமந்திர்

**மாத்ரிமந்திர்** (*Matrimandir*, சமசுகிருதத்தில் *அன்னை ஆலயம்* என்று பொருள்) என்பது ஒருங்கிணைந்த யோகா பயிற்சியாளர்களுக்கு ஆன்மீக முக்கியத்துவத்தின் ஒரு மாளிகையாகும். இது ஆரோவில்லின் மையத்தில் அமைந்துள்ளது. இதை ஸ்ரீ அரவிந்தர் ஆசிரமத்தின், அன்னை நிறுவினார். சமய, சமயச் சடங்குகள் கடந்த நிலையில் பிரபஞ்ச அன்னையாகிய மகாசக்தியை உணரும் வண்ணத்தில் உருவாக்கப் பெற்ற இக்கோள வடிவிலான மனஒருமை அரங்கு, 1971 ஆம் ஆண்டு அன்னையின் பிறந்த நாளன்று அடிக்கல் நாட்டப் பெற்றுக் கட்டுமானப் பணிகள் மேற்கொள்ளப் பெறுகின்றன.

## மாத்ரி மந்திரின் அமைப்பு

அன்னையின் 93வது பிறந்த நாளான, பிப்ரவரி 21, 1971 அன்று அடிக்கல் நாட்டப்பட்டதிலிருந்து, மே 2008இல் இது நிறைவடைந்தது. இதனை கட்ட சுமார் 37 ஆண்டுகள் ஆனது.

மகாலட்சுமி, மகாசரஸ்வதி, மகாகாளி, மகேஸ்வரி ஆகிய பிரபஞ்ச அன்னையின் செயல் வடிவங்களை ஸ்ரீஅரவிந்தர் உணர்த்தும் வகையில் இம்மண்டபத்தை முறையே கிழக்கு, மேற்கு, வடக்கு, தெற்கு ஆகிய திசைகளில் நான்கு தூண்கள் தாங்கி நிற்கின்றன. மாத்ரிமந்திர் சிறிது தட்டையான கோளவடிவிலான ஆலயமாகும். தரைமட்டத்திலிருந்து 29 மீ. உயரத்தில் உள்ள இக்கோளத்தின் விட்டம் 36 மீ. முக்கோண வடிவச் சட்டங்களால் ஆன இக்கோளத்தின் புறப்பகுதி, தங்க ரேக்குகள் பதிக்கப்பெற்ற வட்ட வடிவத் தட்டுகளால் அமைக்கப் பெற்றுக் காண்போரைக் கவர்கின்றது. கோளத்தின் உட்புற மேற்பகுதியில் ஒரு பெருங்கூடம் உள்ளது. அதன் விக்கிரகங்களோ, படங்களோ கிடையாது. பன்னிரு பக்கங்களைக் கொண்ட அந்த அறையின் தளப்பகுதியும் சுவர்களும், வெண் சலவைக் கற்களால் ஆனவை. பன்னிரு தூண்களைக் கொண்ட அந்த அறையில் சன்னல்கள் இல்லை. நுழையவும், வெளியேறவும் கூடிய வகையில் இரு வாசல்கள் உண்டு. அறையின் மையத்தில் அன்னையின் சின்னமும், அதன் நடுவில் நான்கு புறமும், அரவிந்தரின் சின்னங்கள் பொருத்தப் பெற்ற பொன்முலாம் பூசிய மேடையின்மீது உருண்டை வடிவிலான ஒளி ஊடுருவக்கூடிய படிகம் ஒன்று அமைக்கப் பெற்றுள்ளது. அதன் நேர் மேற்கூரையிலுள்ள ஆடியின் வழியாகச் சூரிய ஒளிக்கீற்றுகள் உள் புகுந்து படிகத்துள் பிரதிபலிக்கும் அழகு நேரில் தரிசித்து அனுபவிக்கத்தக்கது. சூரிய ஆற்றலை மின்கலங்களில் சேகரித்து வைத்துச் சூரிய ஒளி இல்லாத பொழுதுகளில் அப்படிகத்தின் மீது செலுத்தப் பெறும். இப்படிகம் உலகிலேயே மிகப்பெரிய செயற்கைப் படிகமாகும்.

பிரபஞ்ச அன்னையின் நான்கு மகாசக்தியின் செயல்பாடுகளைக் குறிக்கும் வண்ணம் இங்கு நான்கு தூண்கள் அமைக்கப்பெற்றுள்ளன.

thumb|900x900px|

## இருப்பிடம்
சென்னை- புதுச்சேரி கிழக்குக் கடற்கரைச் சாலையில், பொம்மையார் பாளையம்மற்றும் முதலியார் சாவடியிலிருந்து சுமார் 6.கி.மீ. தொலைவில் உள்ளது. திண்டிவனம் - புதுச்சேரி நெடுஞ்சாலையில் திருச்சிற்றம்பலம் கூட்டு ரோட்டில் இருந்து சுமார் 10 கி.மீ தொலைவில் உள்ளது.

## மேற்கோள்கள்

பகுப்பு:தமிழ்நாட்டில் சுற்றுலாத்துறை
பகுப்பு:புதுச்சேரியில் சுற்றுலாத்துறை
78ஆவது அகாதமி விருதுகள்

**78ஆவது அகாதமி விருதுகள் (78th Academy Awards) விழா** அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் 2005 ஆம் ஆண்டு வெளிவந்த சிறந்த திரைப்படங்களை பாராட்டுவதற்கு மார்ச்சு 5, 2006 அன்று கோடாக் திரையரங்கத்தில் நடத்தப்பட்டது.

சிறந்த திரைப்படத்திற்கான அகாதமி விருதினையும் சேர்த்து *[[கிராஷ் (திரைப்படம்)|கிராஷ்]]* மூன்று விருதுகளை வென்றது. *[[புரோக்பேக் மவுண்டன்]]*, *[[கிங் காங் (2005 திரைப்படம்)|கிங் காங்]]* மற்றும் *மெமாயிர்சு ஆஃப் எ கெயிஷா* மூன்று விருதுகளை வென்றன.

## தேர்வு மற்றும் பரிந்துரை
சனவரி 31, 2006 அன்று பரிந்துரைகள் அறிவிக்கப்பட்டன. *[[புரோக்பேக் மவுண்டன்]]* அதிகபட்சமாக எட்டு விருதுகளுக்கு பரிந்துரைக்கப்பட்டது.

வெற்றியாளர்கள் மார்ச்சு 5, 2006 அன்று நிகழ்ந்த விழாவில் அறிவிக்கப்பட்டனர்.

### விருதுகள்




வெற்றியாளர்கள் **தடித்த எழுத்துகளில்** பட்டியலின் முதலில் இடப்படுள்ளனர். மேலும் () என்று குறியிடப்படுள்ளது

### சிறப்பு அகாதமி விருது
*ராபர்ட் ஆல்ட்மன்

### பல்வேறு பரிந்துரைகள் மற்றும் வெற்றிகள்

## குறிப்புகள்
:**a**: வால்ட் டிஸ்னி மட்டுமே ஆசுக்கர் வரலாற்றில் மொத்தமாக 64 பரிந்துரைகளைப் பெற்றுள்ளார்.
:**b**: Best Foreign Language Film nominee *[[Paradise Now]]* was initially nominated as a submission from Palestine. However, following protests from pro-Israeli groups in the United States, the Academy decided to designate it as a submission from the பலத்தீன தேசிய ஆணையம், a move that was decried by the film's director Hany Abu-Assad. During the awards ceremony, the film was eventually announced by presenter வில் சிமித் as a submission from the Palestinian territories.

## மேற்கோள்கள்

## வெளியிணைப்புகள்

* Academy Awards Official website
* The Academy of Motion Picture Arts and Sciences Official website
* Oscar's Channel at யூடியூப் (run by the அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ்)

;செய்திகள்
* Oscars 2006 BBC News
* Academy Awards coverage CNN
* Oscars 2006 - The Academy Awards *[[த நியூயார்க் டைம்ஸ்]]*

;ஆராய்ச்சி
* 2005 Academy Awards Winners and History Filmsite
* Academy Awards, USA: 2006 Internet Movie Database

;பிற
* 

பகுப்பு:அகாதமி விருதுகள்
மியூனிக் (திரைப்படம்)

***மியூனிக் (Munich)*** 2005 ஆம் ஆண்டு வெளிவந்த வரலாற்று அதிரடித் திரில்லர் திரைப்படமாகும். ஸ்டீவன் ஸ்பில்பேர்க் aஆல் தயாரித்து இயக்கப்பட்டது. பலத்தீன விடுதலை இயக்கத்தின் 1972 கோடைக்கால ஒலிம்பிக் விளையாட்டுப் போட்டிகள் மியூனிக் படுகொலைத் தாக்குதலுக்கு இசுரேல் அரசு மேஎற்கொள்ளும் பதிலடியை இத்திரைப்படம் காட்டுகின்றது.

ஐந்து ஆசுக்கர் பரிந்துரைகளைப் பெற்றது: சிறந்த திரைப்படம், சிறந்த இயக்குநர், சிறந்த தழுவிய திரைக்கதை, சிறந்த திரை இயக்கம் மற்றும் சிறந்த இசை. 2017 இல் *[[த நியூயார்க் டைம்ஸ்]]* ஆல் 21 ஆம் நூற்றாண்டின் சிறந்த திரைப்படங்களில் ஒன்றாக அறிவிக்கப்பட்டது.

## விருதுகள்

## மேலும் பார்க்க
* சட்டத்துக்குப் புறம்பான கொலைகள்

## மேற்கோள்கள்

## மேலும் படிக்க
* 

## வெளியிணைப்புகள்

* 
* 
* 
* 
* 

பகுப்பு:2005 திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:யுனிவர்சல் பிக்சர்ஸ் திரைப்படங்கள்
பகுப்பு:உண்மை நிகழ்வுகளைத் தழுவிய திரைப்படங்கள் - அமெரிக்கா
கேழல்மூக்கன் இனம்

**நாசிக்காபாட்ராக்கசு** என்னும் **கேழல் மூக்கன் இனத்** தவளைப் பேரினத்தின் அறிவியல் பெயர்(*scientific name*) சமசுகிருதம் மற்றும் கிரேக்க மொழியிலிருந்து பெறப்பட்டுள்ளது. சமசுகிருதத்தில் "நாசிகா" என்றால் மூக்கு என்றும், கிரேக்கத்தில் "பாட்டிராக்கஸ்" என்பது தவளையை குறிக்கும்.  இத்தவளைக் குடும்பத்தை சார்ந்த தவளைகள் சேசல்சு தீவுகளில் காணப்படுவதால், சுமார் 100 மில்லியன் வருடங்களுக்கு முன் இந்தியா, சேசல்சு மற்றும் மடகாஸ்கர் தீவுகள் ஒன்றாக இருந்தபொழுது இத்தவளை தோன்றியிருக்கலாம் என்று கருதப்படுகிறது. கோண்டுவானா கண்டப்பெயர்ச்சியினால் இந்நிலப்பகுதிகள் பிற்காலத்தில் பிளவுபட்டது என்னும் கருதுகோளுக்கு இந்த தவளையினங்களின் ஒற்றுமைகள் வலுச் சேர்க்கின்றன.

## மேற்கோள்கள்


பகுப்பு:நிலநீர் வாழிப் பேரினங்கள்
டி75 சாலை (ஐக்கிய அரபு அமீரகம்)

**டி 75** (     ), **ஷேக் ரஷீத் சாலை** அல்லது **அல் குட்டாயத் சாலை என்றும் அழைக்கப்படுகிறது**, இது  ஐக்கிய அரபு அமீரகம் துபாயில் உள்ள ஒரு சாலையாகும்.இந்த சாலை புர் துபாயில் தொடங்குகிறது.டி 92 (அல் மினா சாலை) க்கு செங்குத்தாக இயங்கும் . டி 75 தென்கிழக்கு நோக்கி அல் மன்கூல், அல் கராமா மற்றும் அல் ஜஃபிலியா ஆகிய பகுதிகளை நோக்கி செல்கிறது. இந்த சாலை இறுதியில் அல் கராமா இன்டர்சேஞ்சில் உம் ஹுராரிர் சாலையுடன் இணைகிறது. 

டி 75 வழித்தடத்தில் முக்கியத்துவம் வாய்ந்த இடங்கள் .இந்தோனேசியாவின் துணைத் தூதரகம், ஜபீல் ரயில் நிலையம், ஜபீல் பார்க், கராமா ஷாப்பிங் சென்டர் மற்றும் கராமா தபால் அலுவலகம் ஆகியவை.  

#### மேலும் பார்க்க
List of roads in Dubai


பகுப்பு:துபாயில் போக்குவரத்து
பகுப்பு:துபாய் சாலைகள்
தேசிய வங்கி துபாய் (கட்டிடம்)

**தேசிய வங்கி துபாய்**  (NBD) **(**     ) என்பது துபாய், ஐக்கிய அரபு எமிரேட்ஸ் (யுஏஇ) இல் உள்ள ஒரு கட்டிடம். கிழக்கு துபாயில் தேய்ரா பகுதியில்அமைந்துள்ள இந்த கட்டிடத்தில் துபாய்  தலைமையகம் உள்ளது. 

இந்த கட்டிடம்  பழைய நிர்வாக வாணிக அலுவலகங்கள் நிறைந்த துபாயின் ஒரு பகுதியாகும்.இது துபாய் வளைகுடாவை  ஒட்டியுள்ளது    துபாயின் தேசிய வங்கி தீராவில் மிக உயரமான கட்டடமாகும், இதன் உயரம் 1998 இல் கட்டப்பட்டபோது துபாயில் ஐந்தாவது மிக உயரமான கட்டிடமாகும் .  கட்டடத்தின் வளைந்த வடிவம்  கப்பலின் அடிப்பாகம்  போன்று முக்கோண வடிவமான ஒற்றைப் பாய் மரமுள்ள அரேபிய மரக்கலம் துபாய் வளைகுடாவில் படகுத்துறை ஓரத்தில் கட்டப்பட்ட படகு போன்ற தோற்றதை ஒத்துள்ளது.  துபாயில் உள்ள புர்ஜ் அல் அராப்   ஆடம்பர விடுதியும் இதன் வடிவமைபும் ஓன்று ஆகும். 

## மேற்கோள்கள்

பகுப்பு:Webarchive template wayback links
பகுப்பு:Coordinates on Wikidata
பகுப்பு:புர்ஜ் அல் அராப்
பகுப்பு:துபாயில் உள்ள கட்டிடங்கள்
பகுப்பு:துபாய் வங்கிகள்
பகுப்பு:துபாய் உயர் கட்டிடம்
மார்ட்டின் கெல்லர்ட்டு

**மார்ட்டின் பிராங் கெல்லர்ட்டு** *(Martin Frank Gellert)* செக்கோசுலோவேகியாவில் பிறந்த அமெரிக்க மூலக்கூற்று உயிரியலாளர் ஆவார். இவர் 1929 ஆம் ஆண்டு பிறந்தார். அமெரிக்க உயிரி வேதியியல் மற்றும் மூலக்கூற்று உயிரியல் சங்கத்தின் தலைவராக இருந்தார். 1950 ஆம் ஆண்டு ஆர்வர்டு பல்கலைக்கழகத்தில் கெல்லர்ட்டு பட்டம் பெற்றார். 1956 ஆம் ஆண்டு கொலம்பியா பல்கலைக்கழகத்தில் முனைவர் பட்டம் பெற்றார்.

1985 ஆம் ஆண்டு தாமசு மேனியாடிசுடன் இணைந்து ரிச்சர்ட் லவுன்சுபெரி விருதை வென்றார், வளர்ச்சிக்கு இன்றியமையாதவை மற்றும் அடிப்படையானவையாகக் கருதப்படும் டி.என்.ஏ மறுசீரமைப்பு நுட்பங்களான "டி.என்.ஏவின் கட்டமைப்பு மற்றும் செயல்பாட்டைப் பற்றிய நமது புரிதலுக்கான அவர்களின் முக்கிய பங்களிப்புகள் இவ்விருதை அவருக்குப் பெற்றுத் தந்தன.

## மேற்கோள்கள்

பகுப்பு:1929 பிறப்புகள்
பகுப்பு:வாழும் மக்கள்
பகுப்பு:உயிரியலாளர்கள்
பகுப்பு:அமெரிக்க அறிவியலாளர்கள்
பகுப்பு:கொலம்பியா பல்கலைக்கழக முன்னாள் மாணவர்கள்
சர்தக் கான்

**சர்தக்** (, தாதரியம்: Сартак) **கான்** (இறப்பு 1257) என்பவர் படு கான் மற்றும் ஆல்ச்சி தாதர் இனத்தைச் சேர்ந்த அரசப் பிரதிநிதி தோவகெர் கதுன் போராக்சின் ஆகியோரின் மகன் ஆவார். படு கானுக்குப் பிறகு தங்க நாடோடிக் கூட்டத்தின் கானாக சர்தக் கான் ஆட்சிக்கு வந்தார்.

## உசாத்துணை

பகுப்பு:மங்கோலியப் பேரரசு
பகுப்பு:தங்க நாடோடிக் கூட்டத்தின் கான்கள்
எம். சித்தானந்த மூர்த்தி

**எம். சித்தானந்த மூர்த்தி** (**M. Chidananda Murthy)** (1931 மே 10 - 2020 சனவரி 11)  இவர் ஓர் கன்னட எழுத்தாளரும், ஆராய்ச்சியாளரும் மற்றும் வரலாற்றாசிரியருமாவார். இவர் கன்னட மொழி மற்றும் பண்டைய கர்நாடக வரலாற்றில் நிபுணத்துவம் பெற்ற கர்நாடகாவில் நன்கு அறியப்பட்ட அறிஞராக இருந்தார். அம்பி  நினைவுச்சின்னங்களைப் பாதுகாப்பதற்கும், கன்னட மொழியானது செம்மொழி அந்தஸ்தைப் பெறுவதற்கும் இவர் பிரச்சாரம் செய்தார். ஒரே மாதிரியான குடிமை சட்டம் மற்றும் மாற்றத்திற்கு எதிரான சட்டம் ஆகியவை இந்தியாவில் அரசாங்கத்தால் இயற்றப்பட வேண்டும் என்றும் மூர்த்தி வலியுறுத்தினார்.

## கல்வி
சித்தானந்த மூர்த்தி மைசூர் பல்கலைக்கழகத்தில் 1953ஆம் ஆண்டில் இளங்கலை கலை (ஆனர்சு) பட்டம் பெற்றார். கன்னட இலக்கியத்தில் முதுகலைப் பட்டத்தை 1957இல் அதே பல்கலைக்கழகத்திலிருந்து பெற்றார். மைசூர் பல்கலைக்கழகத்தில், தனது முதுகலை படிப்பின் போது, இவர் பம்பா குவெம்பு, பு. தி. நரசிம்மாச்சார், ராகவாச்சார் போன்ற கன்னட இலக்கிய பிரமுகர்கள் மற்றும் எஸ். சிறீகாந்த சாத்திரி போன்ற வரலாற்றாசிரியர்களின் செல்வாக்கின் கீழ் வளர்ந்தார். கன்னட கல்வெட்டுகள் குறித்த முனைவர் பட்ட ஆராய்ச்சியில் மூர்த்தியை மற்றொரு இலக்கியத் தலைவரான தி. என். சிறீகாந்தையா வழிநடத்தினார். இவரது முனைவர் பட்ட ஆய்வானது 'கன்னட கல்வெட்டுகளின் கலாச்சார ஆய்வு' என்ற தலைப்பில் இருந்தது. 1964இல் பெங்களூர் பல்கலைக்கழகத்தில் முனைவர் பட்டம் பெற்றார்.

## தொழில்
மூர்த்தி கன்னட பெங்களூர் பல்கலைக்கழகத் துறையின் தலைவராகவும் இருந்தார். கன்னட சக்தி கேந்திரத்துடனும் தொடர்பு கொண்டிருந்தார். ஒரு வரலாற்றாசிரியராக மூர்த்தியின் பெரும்பாலான படைப்புகள் கன்னட கல்வெட்டுகளின் அறிவியல் ஆய்வில் கவனம் செலுத்தியது. கல்வெட்டுகளை அவற்றின் சமூக கலாச்சார அமைப்பில் சூழ்நிலைப்படுத்த இவர் முயன்றார். கன்னட மொழி மற்றும் கர்நாடக வரலாறு குறித்த பல புத்தகங்களைத் தயாரித்தார். இவர் பல ஆராய்ச்சி மாணவர்களுக்கு வழிகாட்டினார்.

## விருதுகள்

* ராஜ்யோத்சவ விருது 
* சாகித்திய அகாதமி விருது 
* 2002 இல் பம்பா விருது 
* 2006 இல் அல்வாவின் நுடிசிரி விருது 

## நோய் மற்றும் மரணம்
சித்தானந்த மூர்த்தி 2020 சனவரி 9 ஆம் தேதி பெங்களூரில் உள்ள ஒரு தனியார் மருத்துவமனையில் அனுமதிக்கப்பட்டு, 
இரண்டு நாட்களுக்குப் பிறகு, சனவரி 11, அன்று அதிகாலை 4 மணியளவில் இறந்தார்.

## மேலும் காண்க

* கன்னடம் 
* கன்னட இலக்கியம்

## குறிப்புகள்

## வெளி இணைப்புகள்
*

பகுப்பு:கன்னட எழுத்தாளர்கள்
பகுப்பு:கன்னட மக்கள்
பகுப்பு:2020 இறப்புகள்
பகுப்பு:1931 பிறப்புகள்
பகுப்பு:தாவணகெரே மாவட்ட மக்கள்
காணி மரநண்டு

**காணி மரநண்டு** (*Kani maranjandu*) என்பது 2017-இல் முதன்முதலாகக் கண்டுபிடிக்கப்பட்ட ஒரு மரநண்டு ஆகும். இது நாள் வரை இந்நண்டு கேரள மாநிலத்தில் மேற்குத் தொடர்ச்சி மலைகளில் மட்டுமே கண்டறியப்பட்டுள்ளது.

இந்நண்டு வகைப்படுத்தப்பட்டுள்ள காணி என்னும் பேரினம் காணிக்காரர் என்னும் பழங்குடி இன மக்களைப் பெருமைப் படுத்தும் விதமாகப் பெயரிடப்பட்டுள்ளது. கண்டுபிடித்தவர்கள் இதனை நிலநண்டுக் குடும்பத்தில் வகைப் படுத்தி உள்ளனர்.

## பரவல்
காணி மரநண்டு கேரளாவின் திருவனந்தபுர மாவட்டத்தில் மேற்குத் தொடர்ச்சி மலைப் பகுதியில் காணப்படுகிறது. இது ஒரு அகணிய உயிரியாகும்.

## பண்புகள்
நிலநண்டுக் குடும்பத்தில் இந்த நண்டுகளின் சில தனித்த பண்புகளினால் இவை தனிப் பேரினமாக அறியப்படுகின்றன. இவற்றின் தனித்தன்மை வாய்ந்த மேலோடு, மிக நீண்ட கால்கள், அலவன் (=ஆண் நண்டு) நண்டின் வயிறு போன்றவை இப்பேரினத்திற்கே உரியன. இந்நண்டுகள் தங்கள் வாழ்நாளை மரங்களிலேயே கழிக்கின்றன. நீர்த்தேவைக்கு மரப் பொந்துகளில் இருக்கும் மழைநீரை நம்பியுள்ளன.

## மேற்கோள்கள்


பகுப்பு:நண்டுகள்
பகுப்பு:மேற்குத் தொடர்ச்சி மலையின் அக இட விலங்குகள்
சந்திரமதி முதலியார்

**மன்னர் சந்திரமதி முதலியார்**(Chandramathi Mudaliar) என்பவர் 17 ஆம் நூற்றாண்டில் தென் கொங்குநாட்டின் (தற்போதைய ஈரோடு பகுதி) சிற்றரசர் ஆவார். தெலுங்கு மன்னர் திருமலை நாயக்கருக்கு கப்பம் கட்ட மறுத்து அவரை எதிர்த்து போரிட்ட முதல் தமிழ் மன்னர் கொங்கு நாட்டின் வேந்தர் ஈரோடு மன்னர் சந்திரமதி செங்குந்த முதலியார் ஆவார்.

இவர் தமிழ் மக்களைக் காப்பாற்றுவதற்காக தெலுங்கு மதுரை நாயக்கர் அரசுக்கு எதிராக பல போர்களை நடத்தியவர். ஈரோடு கோட்டையை மன்னர் சந்திரமதி முதலியார் மற்றும் அவரது குடும்பத்தினரால் கட்டப்பட்டது.  பின்னர் ஈரோடு கோட்டை ஆங்கிலேயர்களால் அழிக்கப்பட்டது.  சந்திரமதி முதலியார் செங்குந்தர் தெரிந்த கைக்கோளர் படையின் வம்சாவளில் வந்தவர் என அறியப்படுகிறது.

## சந்திரமதி முதலியார் மடம்

இவரது பெயரில் சந்திரமதி முதலியார் சரித்திரம் என்பது 1628 இல் ஈரோட்டில் அமைக்கப்பட்டது. அக்காலத்தில் இந்த மடம் சமயப்பணிகளை செய்துள்ளது.

## ஆதாரங்கள்


பகுப்பு:மதுரை நாயக்கர்கள்
பகுப்பு:ஈரோடு மாவட்ட மக்கள்
பகுப்பு:தமிழ்நாட்டினர்
மேல்நிலைப்பட்டி மென்னாண்டார் மூர்த்தி கோயில்

இக்கோயில் **கி.பி 1287-ல்** சடையவர்மன்  சுந்தரபாண்டியனால்  கட்டப்பட்டது. கானநாட்டு, கெங்குன்ற  நாட்டு மேல்நிலை, மேல்நின்ற பிள்ளையார் கோவில் தானத்தார் இதே ஊரைச்சேர்ந்த, அரையர்களில்  ஒருவரான குலசேகர, வீரசேகர நாடாழ்வார்  இக்கோவிலுக்கு வடவகை நாட்டு அழிசிக் குடிவயலில் தேவதானமாக வழங்கப்பட்ட நிலத்தை உழவடைத்திட்டாக அளித்தனர். இந்நிலத்தில்  ஏற்கனவே உழுது விவசாயம் செய்துவரும், விவசாய பெருங்குடிகளை நீக்காது இருக்க வேண்டும் என்று அவருக்கு வேண்டுகோள் இடப்பட்டது. போகத்தில் குலசேகர, வீரசேகர நாடாழ்வார் தனக்கு அளிக்கப்பட்ட நிலத்தில் சம்பாநெல் பயிரிடவும், கோடைபோகத்தில், குருவைநெல் பயிரிடவும், எள்ளு, வரகு, தினை, பயிரிடவும் உரிமைப்பெற்றார். மேலும் நிலத்தால் வந்த வருமானத்தின் ஒரு பகுதியை அமுது படைக்கும் பிறசெலவுகளுக்கு வழங்க வேண்டுமென, தானத்தாரால் கூறப்பட்டு அதன்படி நடக்க சம்மதித்துள்ளார் என்று கானநாட்டு, கெங்குன்ற நாட்டு மேல்நிலை, மேல்நின்ற பிள்ளையார் கோயில் கல்வெட்டு கூறுகின்றது.

பகுப்பு:தமிழ்நாட்டிலுள்ள பிள்ளையார் கோயில்கள்
ஈரானிய ஆதரவு கப்பல் கொனாரக்

**ஈரானிய கப்பல் கொனாரக்** (பாரசீக: کنارک) ஒரு ஹெண்டிஜன் வர்க்க ஆதரவு கப்பல். இது நெதர்லாந்தில் கட்டப்பட்டது, 1988 முதல் சேவையில் உள்ளது. முதலில் ஒரு ஆதரவு மற்றும் தளவாடக் கப்பலாகக் கருதப்பட்ட கொனாரக் 2018 இல் மாற்றியமைக்கப்பட்டது. இப்போது கப்பல் எதிர்ப்பு ஏவுகணைகளுடன் ஆயுதம் ஏந்தியுள்ளது. 2020 ஆம் ஆண்டு மே 10 ஆம் தேதி பயிற்சியின்போது நட்புரீதியான தீ விபத்தில் ஜமரனிலிருந்து சுடப்பட்ட ஏவுகணையால் இந்த கப்பல் மோதியது, அதன் 19 ஊழியர்கள் கொல்லப்பட்டனர்.

## மேற்கோள்கள்

பகுப்பு:கப்பல்கள்
பகுப்பு:கப்பல் விபத்துகள்
நிக்கோலசு இங்கோலியா

**நிக்கோலசு தாமசு இங்கோலியா** *(Nicholas Thomas Ingolia)* அமெரிக்காவைச் சேர்ந்த ஒரு மூலக்கூற்று உயிரியலாளர் ஆவார். இவர் 1979 ஆம் ஆண்டு பிப்ரவரி மாதம் 5 ஆம் நாள் பிறந்தார். பெர்க்லியிலுள்ள கலிபோர்னியா பல்கலைக்கழகத்தில் உதவிப் பேராசிரியராகப் பணிபுரிந்தார். ரைபோசோம் விவரக்குறிப்பு  முறையின் வளர்ச்சிக்காக இங்கோலியா மிகவும் பிரபலமானவராக அறியப்பட்டார். நோய் பரப்பும் வெளவால்களின் வெப்ப-உணர்திறன் நரம்புகளின் பரிணாமம் குறித்த ஆய்வுகளையும் மேற்கொண்டார். நோய் பரப்பும் வெளவால்களின் வெப்ப-உணர்திறன் நரம்புகளின் பரிணாமம் குறித்த ஆய்வுகளையும் மேற்கொண்டார். சுருக்கமான திறந்த வாசிப்பு சட்டங்களால் சிறிய பெப்டைடுகளின் குறிமுறையேற்றம் குறித்தும் அவர் ஆய்வு செய்துள்ளார். இங்கோலியா 2011 ஆம் ஆண்டிற்கான சிறந்த உயிர்மருத்துவர்களுக்கு வழங்கப்படும் சியர்ல் அறிஞர் விருதையும் அமெரிக்க புற்றுநோய்க் கழகத்தின் மதிப்பாய்வுக் குழுவில் இணைநிலையை பெற்றும் பணியாற்றுகிறார்.
## மேற்கோள்கள்

பகுப்பு:1979 பிறப்புகள்
பகுப்பு:வாழும் மக்கள்
பகுப்பு:உயிரியலாளர்கள்
பகுப்பு:அமெரிக்க அறிவியலாளர்கள்
கஞ்சனூர்

**கஞ்சனூர்** (Kanjanur) இந்தியாவின் தமிழ்நாடு, தஞ்சாவூர் மாவட்டத்தின் திருவிடைமருதூர் வட்டத்தில் உள்ள கிராமமாகும். இது கும்பகோணத்தின் வடகிழக்கில் சுமார்  தொலைவில் காவேரி ஆற்றின் வடகரையில் அமைந்துள்ளது. காவிரி படுகை பகுதியில் அமைந்துள்ள  *நவகிரக தலங்களில்* இதுவும் ஒன்றாகும். இது சுக்கிரனுக்கு (வீனஸ்) அர்ப்பணிக்கப்பட்ட தலமாகும். இங்குள்ளஅக்னீஸ்வரர் கோயில் பிரபலமானது. காவிரி படுகையின் "நவகிரக கோயில்களில்" இந்த கோயிலும் ஒன்றாகும். கஞ்சனூரின் வடக்கே,  உயரமுள்ள குறைந்த மலைப்பாங்கான தொடர்கள் உள்ளன. இந்த மலைகளில் மேக்னசைட் வைப்புக்கள் கண்டுபிடிக்கப்பட்டுள்ளன.

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
காரையூர் ஊராட்சி (புதுக்கோட்டை)

**காரையூர் ஊராட்சி** (*Karaiyur Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள பொன்னமராவதி வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.  2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3,700 ஆகும். இவர்களில் பெண்கள் 1,867 பேரும், ஆண்கள் 1,833  பேரும் உள்ளனர்.

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# மரவற்குடியிருப்பு
# சங்கரம்பட்டி
# மாங்காளிப்பட்டி
# மருதம்பட்டி
# காரையூர்

## வரைபடம்

## சான்றுகள்

பகுப்பு:புதுக்கோட்டை மாவட்ட ஊராட்சிகள்
பு. தி. நரசிம்மாச்சார்

**புரோகித திருநாராயண நரசிம்மாச்சார் (Purohita Thirunarayana Narasimhachar**) (1905 மார்ச் 17 - 1998 அக்டோபர் 23 ) பொதுவாக **புதிந** என்று அழைக்கப்படும் இவர் ஓர் நாடக ஆசிரியரும் மற்றும் கன்னட மொழி கவிஞரும் ஆவார். குவெம்பு மற்றும் த. ரா. பேந்திரே ஆகியோருடன் கன்னட நவோதயா கவிஞர்களில் நன்கு அறியப்பட்ட மூவராக இருந்தார். இவர் ஒரு சாகித்ய அகாதமி சகாவாகவும் மற்றும் 1991இல் கர்நாடக அரசு வழங்கிய பம்பா விருதை வென்றவரும்ஆவார்.

## வாழ்க்கை மற்றும் தொழில்
புதிந 1905 மார்ச் 17 அன்று கர்நாடகாவின் மண்டியா மாவட்டத்தில் உள்ள மேல்கோட்டை என்ற ஊரில் ஒரு கட்டுப்பாடான ஐயங்கார் குடும்பத்தில் பிறந்தார்.

ஒரு எழுத்தாளர் என்பதைத் தவிர, புதிந மைசூர் மாநில இராணுவத்திலும் பின்னர் மைசூர் மாநில சட்டமன்றத்திலும் பணியாற்றினார். இவர் 1998 அக்டோபர் 23,  அன்று காலமானார்.     
&#x5B; *[[விக்கிப்பீடியா:சான்று தேவை|<span title="This claim needs references to reliable sources. (May 2018)">மேற்கோள் தேவை</span>]]* &#x5D;

## இலக்கிய பங்களிப்புகள்
புதிந கன்னட இலக்கியத்தின் நவோதயா பாணியின் வினையூக்கிகளில் ஒருவராக இருந்தார். இலட்சுமிநாராயண பட் என்பவரின் கருத்துப்படி, "ஒரு பரந்த அளவில், நவோதயா பாணியிலான இலக்கியத்தின் வளர்ச்சி புதிநவின் எழுத்துக்களின் வளர்ச்சியை ஒத்திருக்கிறது". அனாதே என்ற இவர் தனது முதல் கவிதைத் தொகுப்பில், ஒரு எளிய மொழியையும் பாணியையும் பயன்படுத்தி வாழ்க்கையின் குறிப்பிடத்தக்க தருணங்களைப் பற்றிய ஆழமான நுண்ணறிவுகளை வெளிப்படுத்துகிறார். புதிநவின் பல எழுத்துக்கள் இயற்கையின் அழகையும் கம்பீரத்தையும் விவரிக்கின்றன. ஆன்மீகத்தின் எல்லையில் உள்ளன. இவரது நன்கு அறியப்பட்ட இரண்டு எழுத்துக்கள் காமம் மற்றும் தர்மத்திற்கு இடையிலான மோதலை நுட்பமாக விவரிக்கும் 'அகாலி', மற்றும் கோகுலத்திலிருந்து கிருட்டிணர் வெளியேறியதை விவரிக்கும் 'கோகுலா நிர்கமனா' ஆகிய இரண்டுமாகும். புதிநவின் கட்டுரைகள் இவரது மேலாதிக்க கவிதை ஆளுமையை பிரதிபலிக்கின்றன.

## விருதுகள்

* 1991இல் இந்திய அரசிடமிருந்து பத்மசிறீ1 விருது வழங்கப்பட்டது .

## குறிப்புகள்
*
*
*
*
* Documentary by Chadrashekhar Kambar

## மேற்கோள்கள்

## வெளி இணைப்புகள்
*An essay of PuTiNa's poetry
*A dance production based on PuTiNa's poetry

பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:1998 இறப்புகள்
பகுப்பு:1905 பிறப்புகள்
பகுப்பு:கன்னடக் கவிஞர்கள்
தி. ந. சிறீகாந்தையா

**ஆச்சார்ய தீர்த்தபுரா நஞ்சுண்டயா சிறீகாந்தையா ( Aacharya Tirthapura Nanjundaiah Shrikantaiah)** (1906 நவம்பர் 26 - 1966 செப்டம்பர் 7), தி நாம் சிறீ என்றும் அழைக்கப்படும் இவர் கன்னடம் இலக்கிய கவிஞரும், மொழியியலாளரும், மற்றும் ஆசிரியரும் ஆவார்.

1952ஆம் ஆண்டில் இந்திய அரசியலமைப்பின் கன்னட பதிப்பைத் தயாரித்து வெளியிடுவதில் சிறீகாந்தையா முக்கியப் பங்கு வகித்தார். இந்தியக் குடியரசுத் தலைவருக்கு சமசுகிருதத்தில் சமமான 'இராஷ்டிரபதி' என்ற வார்த்தையை பரிந்துரைத்த பெருமையும் இவருக்கு உண்டு. இந்திய அரசியலமைப்பு அமைப்பின் உறுப்பினராக, இந்திய குடியரசின் குடியரசுத் தலைவருக்கு சமமான சொல் குறித்த கலந்துரையாடல் நடந்தபோது, இவர்தான் 'இராஷ்டிரபதி' என்ற பெயரை பரிந்துரைத்தார். இந்த சொல் ஒருமனதாக ஏற்றுக்கொள்ளப்பட்டது, அது இன்னும் பயன்பாட்டில் உள்ளது.  

## ஆரம்ப கால வாழ்க்கை
டி. என். சிறீகாந்தையா 1906 நவம்பர் 26 அன்று தும்கூர் மாவட்டம் தீர்த்தபுராவில் நஞ்சுண்டையா மற்றும் பாகீரதம்மா ஆகியோருக்குப் பிறந்தார். இவரது குடும்பம் அகலவாடி மன்னர்களின் சந்ததியினர் ஆவர். 1926இல் இளங்கலை மற்றும் 1929 இல் ஆங்கிலத்தில்  முதுகலைப் பட்டம் பெற்றார். அந்த ஆண்டின் பிற்பகுதியில் மைசூர் பல்கலைக்கழகத்தில் கன்னட மொழியில் முதுகலைப் பட்டம் பெற்றார்.

## படைப்புகள்
இவரது மிகவும் பிரபலமான படைப்பு 'பாரதிய காவ்யா மீமாம்சே' என்பது இந்திய கவிதைகளைப் பற்றியதாகும். இந்த படைப்பு 11ஆம் நூற்றாண்டு அலங்கரா கவிதைக்கும் உரைநடை மற்றும் கவிதை வடிவங்களில் இந்தியாவுக்கும் இடையிலான உறவின் முழுமையான பகுப்பாய்வாகும். தி நாம் சிறீயின் புத்தகம் காவியலங்கராவின் பாரம்பரியம் மற்றும் அதனுடன் தொடர்புடைய கபாரம்பரிய நூல்களை ஆராய்கிறது. மேலும் இராச-த்வனி கொள்கைகள் கவிதை பல்வேறு நீரோடைகளை ஒப்பிடுவதில் ஒரு ஒருங்கிணைந்த பகுதியாகும் என்று வலியுறுத்துகிறது.

'ஒலூமி' என்ற இவரது கவிதைப் படைப்பு  கன்னட மொழியில் முதன்முதலில் இயற்றப்பட்ட காதல் குறித்த கவிதைகளின் தொகுப்பாகும்.  

## பிற்கால வாழ்வு
கர்நாடக பல்கலைக்கழகம் மற்றும் மைசூர் பல்கலைக்கழகம் உள்ளிட்ட அரசு அலுவலகங்கள் மற்றும் கல்வி நிறுவனங்களில் பணியாற்றினார். இவர் 1952இல் அரசுப் பணியில் இருந்து ஓய்வு பெற்றார். அமெரிக்காவில் மொழியியல் குறித்த மேம்பட்ட ஆய்வுகளைத் தொடர 1955ஆம் ஆண்டில் ராக்ஃபெல்லரின் உதவித்தொகையைப் பெற்றார். 1966இல் கொல்கத்தாவில் திடீரென மாரடைப்பால் இறக்கும் வரை இவர் கன்னட பேராசிரியராக தொடர்ந்து பணியாற்றினார்.

## நினைவு
கன்னடத் திணைக்களமும், தி நாம் சிறீ பிறப்பு நூற்றாண்டு குழுவும் இவரது பிறந்த நூற்றாண்டு விழாவை நினைவுகூரும் வகையில் 2006ஆம் ஆண்டில் சிறீகாந்தையாவின் வாழ்க்கையை ஆண்டு முழுவதும் கொண்டாடின. மைசூரில் உள்ள மத்திய இந்திய மொழி நிறுவனம், புனேவில் உள்ள டெக்கான் முதுகலைக் கல்லூரி, தில்லியில் உள்ள மத்திய சாகித்ய அகாதமி உள்ளிட்ட பல கல்வி நிறுவனங்களுடன் இது ஒருங்கிணைக்கப்பட்டது.

## மேலும் காண்க

* கன்னட மொழி 
* கன்னட இலக்கியம் 
* கன்னட கவிதை

## குறிப்புகள்

பகுப்பு:தும்கூர் மாவட்ட மக்கள்
பகுப்பு:1966 இறப்புகள்
பகுப்பு:1906 பிறப்புகள்
பகுப்பு:கன்னடக் கவிஞர்கள்
பகுப்பு:கன்னட எழுத்தாளர்கள்
கேத்வாலதெரைட்டு

**கேத்வாலதெரைட்டு** *(Cadwaladerite)* என்பது AlCl(OH)2•4(H2O)  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். ஓர் அரிய அலுமினியம் ஆலைடு கனிமம் என்று இது வகைப்படுத்தப்படுகிறது. சல்பேட்டு தாதுக்களுடன் தொடர்புடைய ஒரு படிக உருவமற்ற பொருள் என அறிவிக்கப்பட்டு பின்னர் ஓர் ஆலைடு படிகத் தொகுதியுடன்  பதிக்கப்பட்டுள்ளது. போதுமான அளவுக்கு தரவுகள் இல்லாததால் கேத்வாலதெரைட்டு கனிமத்தின் நிலை நிச்சயமற்றதாகும்.  1941 ஆம் ஆண்டு சிலி நாட்டிலுள்ள தாராபக்கா மண்டலத்தின் இக்விக் மாகாணத்திலுள்ள விக்டோரியா செகுண்டா சுரங்கத்தில் கேத்வாலதெரைட்டு முதன் முதலாக கண்டறியப்பட்டது.  இயற்கை அறிவியல் கல்விக்கழகத்தின் தலைவரான சார்லசு மீக்சு பிதில் கேத்வாலதெர் நினைவாக கனிமத்திற்கு கேத்வாலதெரைட்டு எனப் பெயரிடப்பட்டது.  
## மேற்கோள்கள்

பகுப்பு:ஆலைடு கனிமங்கள்
பகுப்பு:நான்கு நீரேற்றுக் கனிமங்கள்
நோவா பவும்பேக்

**நோவா பவும்பேக் (Noah Baumbach)** () (பிறப்பு செப்டம்பர் 3, 1969) ஐக்கிய அமெரிக்க திரைப்படத் தயாரிப்பாளர் மற்றும் இயக்குநர் ஆவார். இருமுறை சிறந்த அசல் திரைக்கதையிற்கான அகாதமி விருதிற்காக பரிந்துரைக்கப்பட்டார் - இவர் எழுதி இயக்கிய *[[த சுகுவிட் அண்ட் த வேல்]]* (2005) மற்றும் *[[மேரேஜ் ஸ்டோரி]]* (2019) திரைப்படங்களுக்காக.

## விருதுகள்

## மேற்கோள்கள்

## வெளியிணைப்புகள்

* 

பகுப்பு:1969 பிறப்புகள்
பகுப்பு:வாழும் மக்கள்
பாதை (கோட்டுருவியல்)

ஒரு கோட்டுருவில் **பாதை** அல்லது **வழி** (*path*) என்பது அக்கோட்டுருவின் கணுக்களை இணைக்கின்ற முடிவுறு அல்லது முடிவற்ற எண்ணிக்கையிலான விளிம்புகளின் தொடர்வரிசையாகும். இந்த விளிம்புகளின் எண்ணிக்கை முடிவுற்றோ முடிவற்றதாகவோ இருக்கும். திசையுறு கோட்டுருவில் "திசையுறு பாதை" என்பது, பாதைக்குரிய வரையறையை நிறைவு செய்வதோடு கூடுதலாக அதன் விளிம்புகளை எல்லாம் ஒரே திசையில் கொண்டிருக்கும் பாதையானது, கோட்டுருவியலின் அடிப்படைக் கருத்துருவாக உள்ளது.

## வரையறைகள்
### நடை, தடம், பாதை
#### முடிவுறு/முடிவுறா நடைகள்
ஒரு கோட்டுருவின் கணுக்களை இணைக்கும் விளிம்புகளின் தொடர்வரிசை "நடை" (walk) எனப்படும். இந்த விளிம்புகளின் தொடர்வரிசை முடிவுற்ற அல்லது முடிவுறாத் தொடர்வரிசையாக இருக்கலாம்.

: ஒரு கோட்டுரு. இதில்  என்பவை கணுக்கள் என்க.
:*ϕ*(*e**i*) = {*v**i*, *v**i* + 1} என்றவாறு இணைக்கும்  விளிம்புகள் முடிவுறு நடையாகும்.

முடிவுறு நடையைப் போன்றே முடிவுறா நடையும் வரையறுக்கப்படுகிறது. ஆனால் முடிவுறா நடையில் முதல் மற்றும் இறுதிக் கணுக்கள் என இருக்காது. அரை-முடிவுறா நடையில் (கதிர்) முதல்  கணு இருக்கும்; ஆனால் இறுதிக் கணு இருக்காது.

#### தடம்
கணுக்களை இணைக்கும் விளிம்புகள் எல்லாம் வெவ்வேறானவையாக இருக்குமானால் அந்த  நடையானது "தடம்" (trail) எனப்படும்.

#### பாதை
வெவ்வேறான கணுக்களை (இதனால் விளிம்புகளும் வெவ்வேறானவையாக இருக்கும்) உடைய தடமானது "பாதை" (path) எனப்படும்.

 என்ற கணுக்களின் தொடர்வரிசையின் முடிவுறு நடை  எனில் *v*1 இலிருந்து *v**n* க்கான நடை  *w* ஆகும்.. இக்கூற்று தடம் மற்றும் பாதைக்கும் பொருந்தும். இரு வெவ்வேறான கணுக்களுக்கிடையே ஒரு முடிவுறு நடை இருக்குமானால், அவற்றுக்கிடையே முடிவுறு தடம் மற்றும் முடிவுறு பாதையும் இருக்கும்.

### திசையுறு நடை, தடம், பாதை
#### திசையுறு (முடிவுறு/முடிவுறா) நடைகள்
ஒரு திசையுறு கோட்டுருவின் கணுக்களை இணைக்கும் ஒரே திசையுள்ள விளிம்புகளின் தொடர்வரிசை "திசையுறு நடை" எனப்படும். இந்த விளிம்புகளின் தொடர்வரிசை முடிவுற்ற/ முடிவுறாத் தொடர்வரிசையாக இருக்கலாம்.

: ஒரு திசையுறு கோட்டுரு. இதில்  கணுக்கள் என்க.
:*ϕ*(*e**i*) = {*v**i*, *v**i* + 1} என்றவாறு இணைக்கும்  ஒரே திசையுள்ள விளிம்புகள் தொடர்வரிசை திசையுறு (முடிவுறு) நடையாகும்

முடிவுறு திசையுள்ள நடையைப் போன்றே முடிவுறா திசையுள்ள நடையும் வரையறுக்கப்படுகிறது. ஆனால் முடிவுறா திசையுறு நடையில் முதல் மற்றும் இறுதிக் கணுக்கள் என இருக்காது. அரை-முடிவுறா திசையுறு நடையில் (கதிர்) முதல்  கணு இருக்கும்; ஆனால் இறுதிக் கணு இருக்காது.

#### தடம்
கணுக்களை இணைக்கும் ஒரேதிசை விளிம்புகள் எல்லாம் வெவ்வேறானவையாக இருக்குமானால் அந்தத்  திசையுறு நடையானது *திசையுறு தடம்*  எனப்படும்.

#### பாதை
வெவ்வேறான கணுக்களை (இதனால் விளிம்புகளும் வெவ்வேறானவையாக இருக்கும்) உடைய திசையுறு தடமானது "திசையுறு பாதை" எனப்படும்.

 என்ற கணுக்களின் தொடர்வரிசையின் திசையுறு நடை  எனில் *v*1 இலிருந்து *v**n* க்கான திசையுறு நடை *w* ஆகும்.. இக்கூற்று திசையுறு தடம் மற்றும் திசையுறு பாதைக்கும் பொருந்தும். இரு வெவ்வேறான கணுக்களுக்கிடையே ஒரு திசையுறு (முடிவுறு) நடை இருக்குமானால், அவற்றுக்கிடையே திசையுறு (முடிவுறு) தடம் மற்றும் திசையுறு  (முடிவுறு) பாதையும் இருக்கும்.

சில அறிஞர்கள் எல்லாக் கணுக்களும் வெவ்வேறானவையாக இருக்கவேண்டியதில்லையெனக் கருதுகின்றனர். அந் நிலையில் அவர்கள் திசையுறு பாதையை "எளிய திசையுறு பாதை" என அழைக்கின்றனர்.

## மேற்கோள்கள்

* 
* 
* 
* 
* 

பகுப்பு:கோட்டுருவியல்
கணு (கோட்டுருவியல்)

கோட்டுருவியலில் **முனை** (*vertex*) அல்லது **கணு** (*node*) என்பது கோட்டுருக்கள் உருவாக்கப்படும் அலகுகளில் அடிப்படையானது. ஒரு கோட்டுரு கணுக்களும் விளிம்புகளாலும் ஆனது. திசையுறுக் கோட்டுருவின் விளிம்புகள் இணைக்கும் கணுக்களின் வரிசை அவசியம்; ஆனால் திசையுறாக் கோட்டுருவில் விளிம்புகளின் கணுக்கள் வரிசைச்சோடிகளாக இருக்கவேண்டியதில்லை. கோட்டுரு படத்தில் பெயரிடப்பட்ட சிறு வட்டங்களாகக் கணுக்கள் குறிக்கப்படுகின்றன; கோடுகளாகவோ அல்லது ஒரு கணுவிலிருந்து மற்றொரு கணுவைநோக்கி வரையப்பட்ட அம்புக்குறிகளாகவோ விளிம்புகள் குறிக்கப்படுவது வழக்கம்.

பொதுவாகக் கோட்டுருவியலில், கணுக்கள் தனிச்சிறப்புக் கூறுகளற்றவையாகவும் பகுக்கமுடியாப் பொருட்களாகவும் கொள்ளப்படுகின்றன. எனினும் கோட்டுருக்கள் பயன்படும் களங்களைப் பொறுத்து, கணுக்கள் கருத்துருக்களாகவோ பொருட்களின் தொகுதியாகவோ இருக்கலாம்.

ஒரு விளிம்பை உருவாக்கும் இருகணுக்களும் அவ்விளிம்பின் "இறுதிப்புள்ளிகள்" எனப்படுகின்றன. இரு கணுக்களை இணைக்கும் விளிம்பு, அக்கணுக்களின் "படுகை விளிம்பு" என்றழைக்கப்படும். *w* , *v* என்ற கணுக்களை இணைக்கும் விளிம்பு (*v*,*w*) (கோட்டுருவில் இருந்தால்) அந்தக் கணுக்கள் *w* , *v* இரண்டும் "அடுத்துள்ள கணுக்கள்" ஆகும். கணு *v* இன் அடுத்துள்ள கணுக்களாலான தூண்டப்பட்ட உட்கோட்டுருவானது அக்கணுவின் அண்மையகம் எனப்படும்.

## கணுவின் படி
ஒரு கணுவின் படி -  என்பது அக்கணுவில் படும் விளிம்புகளின் எண்ணிக்கையைக் குறிக்கும். திசையுறு கோட்டுருவில் படியானது "உட்படி", "வெளிப்படி" என வகைப்படுத்தப்படுகிறது.
;உட்படி: கணுவை நோக்கி அமையும் விளிம்புகளின் எண்ணிக்கை. இதன் குறியீடு: 
;வெளிப்படி: கணுவிலிருந்து செல்லும் விளிம்புகளின் எண்ணிக்கை. இதன் குறியீடு: 

## வகைகள்
*0 - படியுடைய கணு "தனித்த கணு" எனப்படும்.
*1 - படியுடைய கணு, "இலைக் கணு" அல்லது "இறுதிக் கணு" எனப்படும். இக்கணுவின் படுகை விளிம்பானது "தொங்கல் விளிம்பு" எனப்படும். படத்தில், விளிம்பு {3,5} ஆனது ஒரு தொங்கல் விளிம்பு.
* *n* கணுக்கள் கொண்ட கோட்டுருவிலுள்ள *n*&nbsp;&minus;&nbsp;1 - படியுடைய கணு, "ஓங்கு கணு" எனப்படும்.
* 0 - உட்படியுடைய கணு, "ஊற்று கணு" (source vertex) எனப்படும்.
* 0 - வெளிப்படியுடைய கணு, "உறிஞ்சு கணு" (sink vertex) எனப்படும்.
* கோட்டுருவின் எல்லாக் கணுக்களுக்கும் அடுத்துள்ள கணுவாக அமையும் கணுவானது "பொதுக்கணு" எனப்படும்.

## மேற்கோள்கள்

* 
* Berge, Claude, *Théorie des graphes et ses applications*. Collection Universitaire de Mathématiques, II Dunod, Paris 1958, viii+277 pp. (English edition, Wiley 1961; Methuen & Co, New York 1962; Russian, Moscow 1961; Spanish, Mexico 1962; Roumanian, Bucharest 1969; Chinese, Shanghai 1963; Second printing of the 1962 first English edition. Dover, New York 2001)
* 
* 
* 
* 

## வெளியிணைப்புகள்
*

பகுப்பு:கோட்டுருவியல்
குசலை

**குசலை** (*Coping*) என்பது கட்டுமானத் துறையில் மதில் அல்லது சுவரின் மீது பாதுகாப்பிற்காகவும் கவினெழிலுக்காகவும் கட்டும் மேலீடு அல்லது மேற்கட்டாகும். 

இதனைத் தமிழிற் பல பெயர்களால் அழைப்பர்; அவையாவன: 
*ஆரல்,
*எடுத்துக்கட்டி
*தலையீடு,
*திரணை
*திரணைமேடு,
*போடுதை
*மதிற்சூட்டு

பாதுகாப்பு நோக்கில் குசலை மதிற்சுவரின் மீது மழைநீர் போன்றவை தங்காமல் சுவரின் ஒருமருங்காகவோ இருமருங்கிலுமோ ஓடி வடிய உதவுகின்றன.
கவினெழில் நோக்கில் மதிற்சுவர் மொட்டையாக இராமல் தானே தனிப்பட்ட முறையிலும் அது சுற்றி வளைத்திருக்கும் கட்டடத்தின் தோற்றத்தோடு இணங்கியும் இருக்கும்படி அதன் குசலையை அமைக்கமுடியும்.

## மேற்கோள்கள்

பகுப்பு:கட்டிடக்கலைக் கூறுகள்
அ. குழந்தைவேல் முதலியார்

**அ. குழந்தைவேல் முதலியார்** (A. Kulandaivel  Mudaliar 22 மே, 1926 – 23 ஆகத்து, 2007) என்பவர் இந்திய தொழிலதிபரும்,  இந்திய விடுதலைப் போராட்ட வீரரும் ஆவார். இவரே சென்னை சில்க்ஸ், குமரன் தங்கமாளிகை, எஸ். சி. எம் குழுமத்தின் நிறுவனர் ஆவர்.

## பிறப்பு
இவர் 1926-ஆம் ஆண்டில் சென்னை மாகாணத்தின் அப்போதைய கோயமுத்தூர் மாவட்டதில்  (தற்போதய திருப்பூர் மாவட்டம்) நெசவாளர் குடும்பத்தில்  செங்குந்தர்கைக்கோள முதலியார்(பட்டாளியர் கோத்திரம்) குடும்பத்தில் பிறந்தார். இவரது பெற்றோரின் அமாவாசை முதலியார் - மயங்கம்மாள் ஆவர். இவர் தன் துவக்கக் கல்வியை ஒரு திண்ணைப் பள்ளியில் பயின்றார். மேற்கொண்டு படிக்க குடும்பச் சூழல் இடந்தராததால், தந்தையோடுச் சேர்ந்து, நெசவு தொழிலில் ஈடுபட்டார்.

## வாழ்க்கை
இவர் தன் 14வது வயதில் சுதந்திர உணர்வு கொண்டவராக ஆனார். நம் நாட்டில் தயாராகும் கதர் துணிகளையே அனைவரும் அணிய வேண்டும் என மகாத்மா காந்தியின் அறைகூவல் நெசவாளியான குழந்தைவேலைக் கவர்ந்தது. இவர் 1952ஆம் ஆண்டில் நாச்சம்மாள் என்பவரை திருமணம் செய்துக்கொண்டார்.

முதன்முதலில் மதுரையில் துணிக்கடைத் துவக்கினார். தரமான துணி, நியாயமான விலை என ஆரம்பித்த அந்த கடை மதுரை மக்களிடம் நல்ல ஆதரவை பெற்றது. இந்த வெற்றியைத் தொடர்ந்து 1964-ல் இரண்டாவது கடையையும், 1973-ல் மூன்றாவது கடையையும் மதுரையிலேயே திறந்தார். அந்த கடைகளும் நல்ல வளர்ச்சி தரவே, 1976-ல் சேலத்திலும், 1979-ல் ஈரோட்டிலும் கதர் கடையைத் தொடங்கி முழுநேர தொழிலதிபராக மாறினார் குழந்தைவேல் முதலியார்.

1991-ல் திருப்பூரில் ஸ்ரீ குமரன் சில்க்ஸ் என்கிற பெயரில் ஒரு பெரிய பேரங்காடி ஒன்றைத் தொடங்கினார். 
பிறகு 2001 இல் சென்னை சில்க்ஸ் என்று பெயர் மாற்றம் செய்தார்.

## குறிப்புகள்

பகுப்பு:இந்தியத் தொழிலதிபர்கள்
பகுப்பு:1926 பிறப்புகள்
பகுப்பு:2007 இறப்புகள்
பகுப்பு:தமிழ்நாட்டில் நெசவுத் தொழில்
பகுப்பு:திருப்பூர் மாவட்ட மக்கள்
எதிஹாட் அருங்காட்சியகம் (துபாய்)

**எதிஹாட் அருங்காட்சியகம்**(), வரலாற்றுரீதியாக **ஒன்றிங்களின் இல்லம்** ஆகும் இது துபாயில் உள்ள ஒரு அருங்காட்சியகமாகும், இங்கு  மரபுரிமை சார்ந்த பொருட்கள் மக்களின் பார்வைக்கு காட்சி படுதப்பட்ள்ளது.ஐக்கிய அரபு எமிரேட்ஸின் பாரம்பரியம் ,சமூக, அரசியல், கலாச்சார, அறிவியல் மற்றும் இராணுவ வரலாற்று பொருட்களை சேகரிக்கிறது, பாதுகாக்கிறது மற்றும் காட்சிப்படுத்துகிறது. இது பழைய கடவு சீட்டு முதல் ஐக்கிய அரபு எமிரேட்ஸ் ஆட்சியாளர்களின் தனிப்பட்ட கலைப்பொருட்கள் வரை அனைத்தையும் வைத்திருக்கிறது.  ஐக்கிய அரபு எமிரேட்ஸ் அரசியலமைப்பின்  கையொப்பம் இட்டது, முதல் ஐக்கிய அரபு எமிரேட் கொடியை ஏற்றியது மற்றும் இந்த அருங்காட்சியகம் அமைந்த இடத்தில் 1971 டிசம்பர் 2 ஆம் தேதி ஐக்கிய அரபு எமிரேட்ஸ் ஒரு நாடாக உருவானது.   ஐக்கிய அரபு அமீரக அரசியலமைப்பில் கையெழுத்திட்டதைக் குறிக்கும் ஆவணமாக இந்த அருங்காட்சியகம் வடிவமைக்கப்பட்டுள்ளது. 

## வரலாறு
alt=|thumb| ஐக்கிய அரபு அமீரக அரசியலமைப்பின் முதல் பதிப்பு ஏழு ஐக்கிய அரபு அமீரக நிறுவன தந்தைகளின்ஆறு கையொப்பங்களைக் கொண்டுள்ளது
1971 ஆம் ஆண்டில் ஐக்கிய அரபு எமிரேட் உருவானதைக் குறிக்கும் அறிவிப்பில் அமீரகத்தின் நிறுவன தந்தைகள் கையெழுத்திட்ட இடமான ஒன்றிங்களின் இல்லம்  இந்த அருங்காட்சியகம் உள்ளடக்கியுள்ளது.இது இப்போது அருங்காட்சியகதின் ஒரு பகுதியாகும்.  

## கட்டிடம்
இந்த அருங்காட்சியகத்தை மோரியாமா & டெஷிமா கட்டிடக் கலைஞர்கள் கையெழுத்துப் பிரதி வடிவத்தில் வடிவமைத்தனர்.அசல் அறிவிப்பில் கையெழுத்திடப் பயன்படுத்தப்படும் பேனாக்களைப் போலவே ஏழு நெடுவரிசைகள் அருங்காட்சியகத்தில் கட்டப்பட்டுள்ளன.இந்த அருங்காட்சியகத்தில்  எட்டு  பார்வையாளருக்கான கட்டிடம் உள்ளன: 

**பார்வையாளருக்கான கட்டிடம்** **ஒன்று:** ஐக்கிய அரபு அமீரகத்தின் வரலாறு குறித்த ஆவணப்படம் திரையிட படுகிறது. 

**பார்வையாளருக்கான கட்டிடம்** **இரண்டு:** ஐக்கிய அரபு அமீரக கூட்டமைப்பு உருவாவதற்கு முந்தைய காலத்தை சிறப்பிக்கும் பரந்த பரஸ்பர ஊடாடும் வரைபடம். 

**பார்வையாளருக்கான கட்டிடம் மூன்று:**  ஐக்கிய அரபு அமீரக கூட்டமைப்பு உருவாவதற்கு முந்தைய காலத்தை முக்கிய வரலாற்று நிகழ்வுகளை நிரூபிக்கும் ஒரு ஊடாடும் காலவரிசை. 

**பார்வையாளருக்கான கட்டிடம் நான்கு:** மறைந்த ஷேக் சயீத் பின் சுல்தான் அல் நஹ்யான் மற்றும் ஷேக் ரஷீத் பின் சயீத் அல் மக்தூம் ஆகியோருக்கு இடையிலான சந்திப்பின் காட்சிகளை காணலாம். 

**பார்வையாளருக்கான கட்டிடம்** **ஐந்து:**  ஐக்கிய அரபு அமீரக கூட்டமைப்பு உருவான வரலாறுகளை காணும் ஊடாடும் வழிகாட்டி. 

**பார்வையாளருக்கான கட்டிடம்** **ஆறு:** 1971 க்கு முன்னர் அமீரகத்தின் நிறுவன தந்தைகள் எதிர்கொண்ட முக்கியமான தருணங்களுக்கும் சவால்களுக்கும் ஒரு மீள் பார்வை. 

**பார்வையாளருக்கான கட்டிடம்** **ஏழு:** இது ஐக்கிய அரபு எமிரேட்ஸ் அரசியலமைப்பிற்கு அர்ப்பணிக்கப்பட்டுள்ளது.  

**பார்வையாளருக்கான கட்டிடம் எட்டு:**  புதிதாகப் பிறந்த தேசத்தைக் கொண்டாடும் புகை படகாட்சி. 

## மேலும் காண்க

* ஐக்கிய அரபு எமிரேட்ஸில் உள்ள அருங்காட்சியகங்களின் பட்டியல் 
* ஐக்கிய அரபு எமிரேட்ஸின் கலாச்சாரம் 

## குறிப்புகள்

பகுப்பு:Coordinates on Wikidata
பெண்டைல் நைட்ரைட்டு

**பெண்டைல் நைட்ரைட்டு** *(Pentyl nitrite)* என்பது C5H11NO2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதை அமைல் நைட்ரைட்டு என்றும் அழைக்கலாம். ஆல்க்கைல் நைட்ரைட்டான இச்சேர்மம் உயர் இரத்த அழுத்தத்திற்கு எதிரான மருந்தாகப் பயன்படுத்தப்படுகிறது.  சயனைடால் ஏற்படும் நச்சு நீக்க சிகிச்சையிலும் பெண்டைல் நைட்ரைட்டு பயன்படுத்தப்படுகிறது.  

பொழுதுபோக்காக உள்ளிழுக்கும் வேதிப்பொருள்களில் பெண்டைல் நைட்ரைட்டும் ஒன்றாகும்.
  
## மேற்கோள்கள்

பகுப்பு:ஆல்க்கைல் நைட்ரைட்டுகள்
துபாய் கடற்கழி உயர்கோபுரம்(தெய்ரா)

**துபாய் கடற்கழி  உயர்கோபுரம்**  (     ,  ) என்பது துபாய், ஐக்கிய அரபு அமீரகம்  (யுஏஇ) இல் உள்ள ஒரு கட்டிடம். இது கிழக்கு துபாயில் உள்ள துபாய் கடற்கழியில் தேய்ரா பகுதியில் அமைந்துள்ளது..1995 ஆம் ஆண்டில் கட்டப்பட்ட இந்த கட்டிடம், துபாய் கடற்கழியில் உள்ள பழைய துபாய் நகரத்தின் ஒரு பகுதியாகும், மேலும் இந்த கட்டிடம்  கட்டும் காலதில் போது துபாயில் இரண்டாவது மிக உயரமான கட்டிடமாகும் .  புர் துபாயிலிருந்து, இந்த கட்டிடம் துபாய் சேம்பர் ஆஃப் காமர்ஸ் அண்ட் இண்டஸ்ட்ரி கட்டிடத்தின் வலதுபுறத்தில் தோன்றுகிறது. துபாய் கடற்கழி  உயர்கோபுரம்  ரிக்கா அல் புட்டீனின் பகுதியில் அமைந்துள்ளது. 

## மேற்கோள்கள்

பகுப்பு:Coordinates on Wikidata
பகுப்பு:துபாயில் உள்ள கட்டிடங்கள்
மேலை இலக்கிய மன்றம்

**மேலை இலக்கிய மன்றம்** (*Western Literature Association*) [WLA] என்பது வட அமெரிக்கப் பகுதியின் பல்வகை இலக்கியம் மற்றும் பண்பாடுகளை ஆராய ஊக்குவிக்கும் அமைப்பாகும். அறிஞர்கள், மாணவர்கள், கலைஞர்கள், சுற்றுச்சூழல் ஆர்வலர்கள் மற்றும் சமூகத் தலைவர்கள் ஆகியோரை இவ்வமைப்பு ஒருங்கிணைத்துள்ளது. 

1992-இல் ரீனோவில் நடைபெற்ற மேலை இலக்கிய மன்ற மாநாட்டின் சிறப்பு அமர்வொன்றின்போது இலக்கிய - சுற்றுச்சூழல் ஆய்வு மன்றம் நிறுவப்பட்டது. இலக்கிய - சுற்றுச்சூழல் ஆய்வு தொடர்பான உண்மைகள், கருத்துகள், படைப்புகள் ஆகியவற்றைப் பகிர்வதே இதன் நோக்கமாகக் கூறப்பட்டது.

இம்மன்றம், நெப்ராஸ்கா பல்கலைக்கழகப் பதிப்பகத்துடன் இணைந்து  மேலை அமெரிக்க இலக்கியம்: இலக்கிய, பண்பாட்டு, இட ஆய்வுகளுக்கான இதழ் என்பதை வெளியிடுகிறது. மேலும் தன்னை "மேற்கு கனடா மற்றும் வடக்கு மெக்சிகோவை உள்ளடக்கிய வட அமெரிக்க மேற்கின் இலக்கிய, பண்பாட்டு ஆய்வில் சக மதிப்பாய்வு செய்யப்பட்ட முன்னணி இதழ்" எனக் கருதுகிறது.

## மேற்கோள்கள்

## வெளி இணைப்புகள்
* Western Literature Association official website
* Western American Literature Research, hosting links to the journal *Western American Literature*

பகுப்பு:இலக்கிய அமைப்புகள்
துபாய் மருத்துவமனை

**துபாய் மருத்துவமனை** *(Dubai Hospital)* 625 படுக்கை வசதிகளுடன் பொது மருத்துவம் மற்றும் அறுவை சிகிச்சைகள்  மேற்கொள்ளப்படும் ஒரு மருத்துவமனையாகும். ஐக்கிய அரபு அமீரகத்தின் ,துபாயில் இம்மருத்துவமனை உள்ளது. துபாய் சுகாதாரம் மற்றும் மருத்துவ சேவைகள் துறையின் ஒரு பகுதியாக இம்மருத்துவமனை செயல்படுகிறது. 

துபாய் மருத்துவமனையை கட்டுவதற்கான பூர்வாங்கப் பணிகள் 1977 ஆம் ஆண்டிலேயே தொடங்கின  என்றாலும், மார்ச், 1983 ஆம் ஆண்டுவரை இங்கு நோயாளிகள் அனுமதிக்கப்படவில்லை.  

இந்த மருத்துவமனையில் 14 தளங்கள் உள்ளன. முதல் இரண்டு தளங்கள் விபத்து மற்றும் அவசரப் பிரிவு மற்றும் வெளிநோயாளிகளுக்கும் அதற்கு மேல் உள்ள அனைத்து தளமும் உள்நோயாளிகளுக்கும் என்று ஒதுக்கப்பட்டுள்ளன. 

**மருத்துவ சேவைகள்**  

* மயக்க மருந்து 
* கண் மருத்துவம் 
* எலும்பியல் 
* குழந்தை 
* மகப்பேறியல் 
* சிறுநீரகம் 
* உட்சுரப்பியல் 
* நெப்ராலஜி 
* வாத நோய் 
* புற்றுநோயியல் 
* ENT 

**மருத்துவ ஆதரவு சேவைகள்**  

* கதிரியக்கவியல் 
* அணு மருத்துவம் / மருத்துவ இயற்பியல் 
* உடற்பயிற்சி சிகிச்சை 
* உளவியல் சேவைகள் 

## குறிப்புகள்

## வெளி இணைப்புகள்

* துபாய் மருத்துவமனை அதிகாரப்பூர்வ வலைத்தளம் 
* துபாய் மருத்துவமனை - பத்து மஞ்சள் பக்கங்கள் 
* https://www.dha.gov.ae/en/pages/dhahome.aspx 
பகுப்பு:துபாய்
பகுப்பு:துபாய் மருத்துவமனைகள்
எம்மன்சைட்டு

**எம்மன்சைட்டு** (Emmonsite) என்பது Fe2(TeO3)3•2(H2O)  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம்|கனிமமாகும்]]. துர்தினைட்டு என்ற பெயராலும் அழைக்கப்படும் இக்கனிமம் இரும்பு தெல்லூரைட்டு கனிமம் என்று வகைப்படுத்தப்படுகிறது. முச்சாய்வு படிகங்களாக எம்மன்சைட்டு தோன்றுகிறது.  பளபளப்பாகவும் மஞ்சள் பச்சை நிறத்திலும் மோவின் அளவுகோலில் 5 என்ற கடினத்தன்மை மதிப்பும் கொண்டதாக எம்மன்சைட்டு காணப்படுகிறது. 

அமெரிக்காவின் அரிசோனா மாநிலத்திலுள்ள கோச்சைசு மாகாணத்தின் டோம்ப்சுடோன் மாவட்டத்தில் 1885 ஆம் ஆண்டு எம்மன்சைட்டு முதன்முதலாக கண்டறியப்பட்டது. அமெரிக்க நில அளவாய்வுத்துறையைச் சேர்ந்த  அமெரிக்க புவியியலாளர் சாமுவேல் பிராங்க்ளின் எம்மன்சு (1841-1911) நினைவாக கனிமத்திற்கு எம்மன்சைட்டு எனப் பெயரிடப்பட்டது.  

குவார்ட்சு அல்லது செருசைட்டுடன் சேர்ந்து பெரும்பாலும் அரிசோனாவின் டோம்ப்சுடோன் மாவட்டத்தில் எம்மன்சைட்டு கிடைக்கிறது. தாயகத் தெலூரியம், தெல்லூரைட்டு, தாயகத் தங்கம், பைரைட்டு, ரோதால்கியுலரைட்டு, மேக்காயைட்டு, சோனோரைட்டு, குசுட்டிசைட்டு, எசுட்லைட்டு போன்ற கனிமங்களுடன் சேர்ந்த நிலையில் எம்மன்சைட்டு சேர்ந்து காணப்படுகிறது.
  

## மேற்கோள்கள்
 .

* Frost, Ray L. and Dickfos, Marilla J. and Keeffe, Eloise C. (2008) "Raman spectroscopic study of the tellurite minerals: emmonsite Fe23+Te34+O9.2H2O and zemannite Mg0.5[Zn2+Fe3+(TeO3)3]4.5H2O." *Journal of Raman Spectroscopy*, 39(12). pp.&nbsp;1784–1788.  Found at Queensland University of Technology website; Accessed September 15, 2010.
* W. F. Hillebrand, "Emmonsite (?) from a new locality," American Journal of Science, Series 4 Vol. 18, December 1904, P.433-434; . Found at AJS Online; Accessed September 15, 2010.

பகுப்பு:ஆக்சைடு கனிமங்கள்
பகுப்பு:முச்சரிவச்சுக் கனிமங்கள்
பகுப்பு:இரும்பு(III) கனிமங்கள்